Атыраулық оқушылар халықаралық білім олимпиадасынан жеңіспен оралды
DATE: 06:25, 11 Тамыз 2021 | GMT +5
TITLE: Атыраулық оқушылар халықаралық білім олимпиадасынан жеңіспен оралды
URL: https://kaz.inform.kz/news/atyraulyk-okushylar-halykaralyk-bilim-olimpiadasynan-zhenispen-oraldy_a3822360/
META: DATE: 06:25, 11 Тамыз 2021 | GMT +5
TOTAL WORDS: 153
AUTHOR(S):
TEXT: Атыраудағы «Таланттарды анықтау және қолдау» орталығының директоры Руслан Сарбалиннің айтуынща, «Білім-Инновация» лицей-интернатының екі оқушысы математика және физика пәндерінен өткен халықаралық олипиадаға қатысқан. «1959 жылы бастау халықаралық математика пәні олимпиадасы 14-25 шілдеде Ресей Федерациясында өтті. Оған «Білім-Инновация» лицей-интернатының 11-сынып оқушысы Айбек Мырзатай қатысып, бірінші жүлдені – алтын медальды жеңіп алды. Ал, 1967 жылдан бері өтетін халықаралық физика олимпиадасын Литва Республикасы ұйымдастырды. Бұл олимпиадада аталған лицей-интернаттың 10-сынып оқушысы Ризабек Алпамыс екінші жүлде – күміс медальды иеленді» -дейді Руслан Сарбалин. Облыс әкімі Махамбет Досмұхамбетов халықаралық білім додасынан жеңіспен оралған оқушыларды қабылдап, атаанасы мен ұстаздарына алғыс айтты. «Атырауда дарынды балаларды анықтап, оларға қолдау көрсету үшін кешенді шаралар жүзеге асырылып келеді. Қазір өңірде дарынды балаларға арналған 7 білім ордасы бар. Солардың бірі – «Білім-Инновация» лицейинтернаты. Сапалы білім алып, халықаралық олимпиадада ел абыройын биікке көтерген шәкірттерге әрдайым қолдау жасалады» -деді Махамбет Досмұхамбетов. Еске сала кетелік, бұған дейін Атырауда 11-сынып оқушысы өрт сөндірушілерге арналған мобильді қосымша ойлап тапқанын жазған болатынбыз
